CELEX: 32015R0596
Language: sl
Date: 2015-04-15 00:00:00
Title: Izvedbena uredba Komisije (EU) 2015/596 z dne 15. aprila 2015 o spremembi Uredbe (ES) št. 606/2009 v zvezi s povišanjem najvišje skupne vsebnosti žveplovega dioksida, če je to potrebno zaradi vremenskih razmer

16.4.2015   
            
            
               SL
            
            
               Uradni list Evropske unije
            
            
               L 99/21
            
         IZVEDBENA UREDBA KOMISIJE (EU) 2015/596
   z dne 15. aprila 2015
   o spremembi Uredbe (ES) št. 606/2009 v zvezi s povišanjem najvišje skupne vsebnosti žveplovega dioksida, če je to potrebno zaradi vremenskih razmer
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), ter zlasti člena 91(c) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 606/2009 (2) določa najvišjo dovoljeno skupno vsebnost žveplovega dioksida v vinih. Točka A(4) Priloge I B določa, da lahko Komisija zadevnim državam članicam dovoli, da odobrijo zvišanje najvišje skupne vsebnosti žveplovega dioksida, ki je v navedeni točki določena na manj kot 300 miligramov na liter, in sicer za največ 50 miligramov na liter, če je to potrebno zaradi vremenskih razmer.
            
         
               (2)
            
            
               Dne 1. decembra 2014 so nemški pristojni organi poslali uradni zahtevek za povišanje najvišje dovoljene skupne vsebnosti žveplovega dioksida v vinu, nižje od 300 miligramov na liter, za največ 50 miligramov na liter za vino, proizvedeno iz grozdja, potrganega v letu 2014 na vinorodnih območjih v nemških zveznih deželah Baden-Württemberg, Bavarska, Hessen in Porenje-Pfalška.
            
         
               (3)
            
            
               Iz tehničnega poročila pristojnih nemških organov je razvidno, da so vremenske razmere, zlasti toplo in vlažno vreme v času trgatve, prispevale k razvoju škodljivih organizmov, ki proizvajajo piruvat, acetaldehid in alfa-ketoglutarno kislino. Te snovi se vežejo na žveplov dioksid in zmanjšujejo njegov učinek konzerviranja. Tako so skupne vsebnosti žveplovega dioksida, potrebne za zagotovitev dobre vinifikacije in dobrega ohranjanja, v vinu, pridelanem iz tega grozdja, višje. Začasno dovoljenje iz točke A(4) Priloge I B k Uredbi (ES) št. 606/2009 je zato edina razpoložljiva možnost, ki omogoča uporabo grozdja, ki so ga prizadele neugodne vremenske razmere, za proizvodnjo vina, primernega za trženje.
            
         
               (4)
            
            
               Uredbo (ES) št. 606/2009 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Dodatek 1 k Prilogi I B k Uredbi (ES) št. 606/2009 se nadomesti z besedilom Priloge k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 606/2009 z dne 10. julija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev (UL L 193, 24.7.2009, str. 1).
   
      PRILOGA
      
         
            „Dodatek I
            
               Povišanje najvišje skupne vsebnosti žveplovega dioksida, če je to potrebno zaradi vremenskih razmer
            
            
                         
                     
                     
                        Leto
                     
                     
                        Država članica
                     
                     
                        Vinorodna območja
                     
                     
                        Zadevna vina
                     
                  
                        1.
                     
                     
                        2000
                     
                     
                        Nemčija
                     
                     
                        Vsa vinorodna območja v Nemčiji
                     
                     
                        Vsa vina, pridobljena iz grozdja, pridelanega v letu 2000
                     
                  
                        2.
                     
                     
                        2006
                     
                     
                        Nemčija
                     
                     
                        Vinorodna območja dežel Baden-Württemberg, Bavarska, Hessen in Porenje–Pfalška
                     
                     
                        Vsa vina, pridobljena iz grozdja, pridelanega v letu 2006
                     
                  
                        3.
                     
                     
                        2006
                     
                     
                        Francija
                     
                     
                        Vinorodna območja departmajev Bas-Rhin in Haut-Rhin
                     
                     
                        Vsa vina, pridobljena iz grozdja, pridelanega v letu 2006
                     
                  
                        4.
                     
                     
                        2013
                     
                     
                        Nemčija
                     
                     
                        Vinorodna območja razmejenega območja zaščitene označbe porekla ‚Mosel‘ in zaščitenih geografskih označb ‚Landwein der Mosel‘, ‚Landwein der Ruwer‘, ‚Landwein der Saar‘ in ‚Saarländischer Landwein‘
                     
                     
                        Vsa vina, pridobljena iz grozdja, pridelanega v letu 2013
                     
                  
                        5.
                     
                     
                        2014
                     
                     
                        Nemčija
                     
                     
                        Vinorodna območja dežel Baden-Württemberg, Bavarska, Hessen in Porenje–Pfalška
                     
                     
                        Vsa vina, pridobljena iz grozdja, pridelanega v letu 2014“